หุ้นโซลปิดพุ่ง 1.07% ขานรับข่าวกำไรซัมซุงพุ่ง
หุ้นโซลปิดพุ่ง 1.07% ขานรับข่าวกำไรซัมซุงพุ่ง
7 ก.ค. 2559

ดัชนีคอมโพสิตตลาดหุ้นเกาหลีใต้ปิดพุ่งในวันนี้ เนื่องจากนักลงทุนได้เข้าซื้อหุ้นเพื่อทำกำไร รับข่าวว่า กำไรของซัมซุง อิเล็กทรอนิกส์ ซึ่งเป็นบริษัทที่มูลค่าสูงสุดในประเทศ พุ่งขึ้นในไตรมาส 2 ของปีนี้ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 20.96 จุด หรือ +1.07% ปิดที่ 1,974.08 จุด โดยมีปริมาณการซื้อขายปานกลาง 374.6 ล้านหุ้น มูลค่า 3.87 ล้านล้านวอน (3.35 พันล้านดอลลาร์) โดยมีหุ้นบวกมากกว่าหุ้นลบในสัดส่วน 607 ต่อ 208
ซัมซุง อิเลคโทรนิคส์ เปิดเผยว่า ผลกำไรจากการดำเนินงานของบริษัทในไตรมาส 2 ปีนี้ ปรับตัวเพิ่มขึ้น 17% จากช่วงเดียวกันของปีก่อน ทำกำไรรายไตรมาสที่สูงที่สุดในรอบ 2 ปี โดยได้แรงหนุนจากยอดขายสมาร์ทโฟนรุ่น Galaxy S7 ที่แข็งแกร่ง
ซัมซุงมีกำไรจากการดำเนินงาน 8.1 ล้านล้านวอน (7 พันล้านดอลลาร์) เพิ่มขึ้นจาก 6.9 ล้านล้านวอนในปีที่แล้ว ซึ่งสูงกว่าการคาดการณ์ของนักวิเคราะห์อย่างมาก และเป็นตัวเลขที่ดีที่สุดในรอบ 9 ไตรมาส